فائیق کاکەمین

فائیق کاکەمین :(١٨٩٧-١٩٥٥) ئەفسەر و نووسەر 

 سەرەتای ژیان و خوێندنی 
وێنۆک|فائیق كاكەمین 
فایەق کوڕی کاکەمین کوڕی عەبدولکەریم کوڕی حاجی عەباسی سیوەیلییە، ساڵی ١٨٩٧ لە سلێمانی لەدایک بووە. قوتابخانەی ڕوشدییەی عەسکەریی سلێمانی و ئەعدادیی عەسکەریی بەغدا و پاشان مەکتەبی حەربییەی ئەستانەی لە ١٩١٤دا تەواوکردووە.گۆڤاری گەلاوێژ (بەرگی یازدەهەم / بەشی یەكەم ) ژیاننامە و پێڕست ، ئامادەكردنی ( سدیق ساڵح ، ڕەفیق ساڵح ، عبدوڵڵا زەنگەنە ) لە بڵاوكراوەكانی بنكەی ژین بۆ بووژاندنەوەی كەلەپووری و بەڵگەنامەیی و ڕۆژنامەوانیی كوردی .ل8154-8155عبدالمجيد فهمي حسن، دليل تاريخ مشاهير الألوية العراقية، ج1 لواء السليمانية، 1946، ص143-144؛  ڕۆژنامەکانی سەردەمی حوکمی شێخ مەحموود، ("ڕۆژی کوردستان"، ژمارە ١٢، ١٠/٢/¬١٣٣٨، ل٣)؛ احمد خواجە، چیم دی، ب٣، سلێمانی، ١٩٧٠، ل٢٩-٣٢؛ چەند زانیارییەکی خاتوو "نازدار کامیل کاکەمین"ی برازای فایەق کاکەمین. 

 خولی سەربازی 
براوەتە لیوای ٧٨ی چەناق قەلعە و بەشداری شەڕەکانی بووە. ئەمجا بەشداریی لە چەند خولێکی مەشقی قوتابخانەی گوللەپژێنی قورس و سووک (الرشاشات الثقیلە والخفیفە) و قوتابخانەی بۆمبای گڕگرتوو (المائعات المشتعلە) و قوتابخانەی فڕۆکەوانیدا کردووە لە ئەیاستەفانۆس و بە ئەفسەری فڕۆکەوان دەرچووە. گواستراوەتەوە بۆ فەوجی دووەمی ھێرشبردن. 

 بەشداری لە جەنگدا 
بەشداری شەڕەکانی ڕۆما و بوخاریست بووە و بریندار کراوە. چەند مەدالیایەکی لەسەر ئازایەتی وەرگرتووە و کراوە بە مولازمی یەکەم. 

 ئەفسەر ناو حکوومەتی کوردستان 
کۆتاییی جەنگ ھاتووەتەوە بۆ وڵات، بووە بە ئەفسەرێکی ناو حکوومەتی کوردستان بە پلەی مولحەقی قوماندانی عەسکەری کوردستان، تا ١٩٢٣ ماوەتەوە. 

 چەند خولێکی سەربازی دیكە 
پاشتر چووەتە ناو سپای عیراق. لە قوتابخانەی یاریدەدەرانی تایبەت بە ئەفسەراندا بە ئیمتیاز دەرچووە. بەشداریی لە چەند خولێکی گوللەپژێن و پیادە و دەستڕێژکردن و ھەواڵگری و فڕۆکەوانی و قوتابخانەی پێشکەوتووانی تایبەت بە فەرماندەکانی کولێجی ئەرکاندا کردووە و بە پلەی ئیمتیاز سەرکەوتووە. دوا پایەی لە سوپادا سەرھەنگ (عقید) بووە. ١٩٤١ خانەنشین کراوە. 

 کۆمەڵی پشتیوانی کوردان 
١٩٢٧ بە ئەندامێکی (کۆمەڵی پشتیوانی کوردان) ھەڵبژێردراوە. 

 كۆچی دوایی 
لە ١٩٤٦ بەدواوە خەریکی بازرگانی بووە. ساڵی ١٩٥٥ کۆچی دواییی کردووە. 

 نووسینەكانی 
نووسینی بڵاوکراوەی لە گۆڤاری "گەلاوێژ" و "دەنگی گێتیی تازە"دا ھەیە.

 سەرچاوەکان